BODOLAND रादाब, Kokrajhar, October 15: मिरु बर’ थुनलाइ आफादनि 61 थि बोसोरारि जथुम्मा फालिनो थाखाय बाक्सा जिल्लानि तामुलपुराव रायदाव आफादनि मावखुलिखौ बेखेवनानै हाबाफारिनि खामानि मावनो थाम-थिम खालामनो बिथांखि आजावो । रायदाव आफादनि मावखुलिखौ बिटिआरनि मावफुंगिरि सोद्रोमा आरो बर’ थुनलाइ आफादनि 61 थि बोसोरारि जथुम्मानि मासिगिरि सोद्रोमा धर्म नारायण दासया गिबियै बेखेवनानै होयो । रायदाव आफादनि मावखुलिखौ बेखेवनानै धर्म नारायण दास बिथांया बुंथियोदि बे खेबसेनि 61 थि बोसोरारि जथुम्माखौ गाजा-गोमजायै फालिलांगोन आरो नांगौ बादियै सोरखारनिफ्राय मदद होगोन होनना मिथिहोयो । बेजों लोगोसेनो 61 थि बर’ थुनलाइ आफादनि बोसोरारि जथुम्मायाव आसामनि मोनफ्रोमबो जिल्ला बर’ थुनलाइ आफादनि दैदेनगिरिफोर बाहागो लानायनि अनगायैबो मेघालय, नागालेण्ड, बांलादेस, नेपाल, भुटान, सोनाब बंग बायदिनि बर’फोराबो बाहागो लाफैगोन होनना मिथिहोदों जथुम्मानि गाहाइ लिंथुमगिरि रत्नेस्वर बर’ ।